Paprastoji kiauliukė

Motacilla rubetra Linnaeus, 1758
 Pratincola rubetra (Linnaeus)

 Perimvietės
 Žiemavietės

Paprastoji kiaukiukė, tradicinis sinonimas kiauliukėterminai.vlkk.lt / Paprastoji kiauliukė | VLKK terminų bankas; nuoroda tikrinta: 2024.03.03. (Saxicola rubetra) – žvirblinių paukščių (Passeriformes) būrio, musinukinių (Muscicapidae) šeimos paukščių rūšis.

 Taksonomija 
Anksčiau buvo priskiriamos strazdinių (Turdidae) šeimai.avibase.bsc-eoc.org / Whinchat Saxicola rubetra Paprastosios kiauliukės į porūšius neišskiriamos.worldbirdnames.org / Chats, Old World flycatchers | IOC World Bird List. v14.1

Nors ir retai, bet pasitaiko paprastųjų kiauliukių susikryžminimo atvejų su sibirinėmis juodagalvėmis kiauliukėmis (Saxicola maurus), toks atvejis užregistruotas Rusijoje. Taip pat žinoma hibridizacija su europinėmis juodagalvėmis kiauliukėmis (Saxicola rubicola) Vakarų ir Pietų Europoje.books.google.co.uk / Handbook of Avian Hybrids of the World; By Eugene M. McCarthy, page 238 | Oxford University Press, 2006

 Morfologija 
Kūno ilgis 12–14 cm, atstumas tarp išskleistų abiejų sparnų galų 21-24 cm, kūno svoris nuo 13 g iki 26 g, vidutiniškai 14-19 g.birdid.no / Whinchat (Saxicola rubetra)birdsoftheworld.org / Whinchat Saxicola rubetra

Skiriamasis požymis – baltas uodegos pamatas, balti antakiai ir baltos dėmės sparnuose. Patinų nugarinė pusė juodai ruda, plunksnų kraštai rusvi ir pilkšvi. Sparnai juosvi su dviem baltais ploteliais. Pasmakrė balta. Gerklė, pagurklis ir šonai ryškiai rudi.

Snapas, kojos ir pėdos yra juodos. Akys tamsiai rudos.

Patelės panašios į patinus, tačiau jų raštas ne toks ryškus. Jos veidas rudas, antakiai blankiai gelsvi, ir mažiau baltų plunksnų ant sparnų ir uodegos.

Jaunikliai panašūs į pateles, tačiau jų krūtinė ir šonai tamsiai dėmėti ir nusėti taškeliais.

 Čiulbėjimas 
Čiulbėjimas trumpas ir greitas, arba staigiai pakeičia čiulbesį, susidedantį iš kitų įvairių balsų, įskaitant melodingų ir skardžių, bei šiek tiek mimikruoja. Dažnai čiulba naktį.

 Pavasarinės piršlybos 
Paprastosios kiauliukės paprastai yra monogamės, bet kartais sezono metu keičia partnerius. Patinas į veisimosi vietas atvyksta pirmas ir užima teritoriją. Jis garsiai čiulba ir rengia įmantrius pasirodymus. Tupėdamas prieš patelę, patinas čiulba su nuleistais sparnais, išskleista uodega ir pakelta galva. Paprastosios kiauliukės prisirišusios savo vietai ir kasmet grįžta į tą pačią perėjimų teritoriją.oiseaux-birds.com / Whinchat - Saxicola rubetra

 Paplitimas 
Paprastosios kiauliukės peri Europoje, į rytus Vakarų Sibire, Mažosios Azijos šiaurvakariuose ir rytuose, Kaukaze ir Irano šiaurvakariuose.

Žiemoja Užsachario Afrikoje - nuo Senegalo ir į rytus iki Kenijos ir į pietus iki Zambijos. Nedidelės populiacijos taip pat žiemoja šiaurvakarių Afrikoje.

Rūšis užklysta į Islandiją, Kanarų ir Žaliojo Kyšulio salas bei į šiaurinę Pietų Afrikos dalį.

 Paprastosios kiauliukės Lietuvoje 
Lietuvoje dažna. Sezoninė migrantė.vle.lt / Kiauliukė | VLE Aptinkama balandžio pab. – rugsėjo mėn. Gyvena ganyklose, laukuose, pievose, pakelėse. Tupi ant aukštų žolių, sausų krūmų šakų ar elektros laidų. Susijaudinus kilnoja uodegą, išsigandusi šaukia „dju-tek-tek“. Lizdą suka ant žemės, dažniausiai krūme ar po žolių kupstu. Deda 5-7 kiaušinius, kurie mėlynai žalsvos spalvos ir kartais su dėmėlėmis. Peri 13 dienų. Išsiritę jaunikliai lizdą palieka po 12 dienų. Lietuvoje išveda vieną vadą.

 Mityba 
Daugiausia minta bestuburiais, pavyzdžiui, įskaitant daugybės rūšių lervomis ir suaugusiais vabzdžiais, kaip kad vabalais (Coleoptera), drugiais (Lepidoptera), dvisparniais (Diptera), skruzdėlėmis (Formicidae), bičių (Anthophila), skirtingasparniais žirgeliais (Anisoptera) ir Caelifera. Taip pat lesa vorus (Araneae), sraiges, sliekus (Lumbricina) ir keletą kitų bestuburių rūšių.

Dažnai medžioja iš tupėjimo pozicijos nusileisdamos ant žemės ant čia esančio grobio. Rečiau maitinasi augmenijoje ar skrisdamos, tačiau žiemą, kai aukšta augmenija paslepia atviras vietas, tupėdamos gali atlikti staigius išskridimus pagaudamos grobį ir vėl nutupdamos į buvusią vietą ar šalia. Rudenį minta vaisiais ir sėklomis.

Paprastosios kiauliukės paprastai tupi ne tokia stačia laikysena kaip europinės juodagalvės kiauliukės (Saxicola rubicola), jos ir mažiau mojuoja sparnais ir uodega, bet tik išskyrus atvejus, kai joms gresia pavojus.

 Taip pat skaitykite 
Kita labai artima ir panaši rūšis - europinė juodagalvė kiauliukė (Saxicola rubicola)

 Šaltiniai 

 Nuorodos 
 youtube.com / Buskskvätta / Saxicola rubetra / Winchat / ljud-sound (paprastosios kiauliukės čiulbantis patinas)
 youtube.com / Whinchat, Stiaccino (Saxicola rubetra) (paprastoji kiauliukė)

 Galerija 

Kategorija:Musinukiniai